Legea păcănelelor. Instanța supremă atacă la CCR modificările prin care se incriminează ca faptă penală falsificarea adeverinței care atestă că localitatea are peste 15.000 de locuitori
Modificările aduse de Parlament la Codul penal care prevăd dosar penal pentru cei care emit adeverințe prin care se atestă în fals că unitatea administrativ-teritorială în care se află are peste 15.000 de locuitori au fost atacate de instanța supremă la Curtea Constituțională. HotNews.ro a publicat pe 15 mai un reportaj videoîn care s-a arătat cum orașul Breaza a crescut de la 14.800 de locuitori, conform INS în 2021, la 15.196, pe baza unei adeverințe recente, ceea ce face ca „păcănelele” să nu fie eliminate.